C 44/26
SK
Úradný vestník Európskej únie
28.1.2022
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10301 – CVC / ETHNIKI) (Text s významom pre EHP)
(2022/C 44/11)
1.
Komisii bolo 20. januára 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — CVC Capital Partners SICAV-FIS S.A. („CVC“, Luxembursko), — The Ethniki Hellenic General Insurance Company S.A. („Ethniki“, Grécko) Podnik CVC získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Ethniki.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— CVC, jeho dcérske a pridružené spoločnosti sú subjektmi v súkromnom vlastníctve, ktorých činnosti zahŕňajú poskytovanie investičného poradenstva a/alebo správu investícií v mene určitých investičných fondov a platforiem.
Jednou zo spoločností v portfóliu CVC je Hellenic Healthcare Group („HHG“), ktorá v Grécku prevádzkuje šesť súkromných nemocníc. — Ethniki je univerzálna poisťovňa zameraná prevažne na Grécko, s obmedzenými činnosťami na Cypre a v Rumunsku.
Jej činnosti zahŕňajú rad produktov životného a neživotného poistenia, distribúciu poistenia a v minimálnej miere aj zaistenie.
Cieľový podnik v súčasnosti vlastní banka National Bank of Greece a predáva sa v súlade s jej reštruktura­ lizačným plánom, ktorý bol uzavretý s Komisiou. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť toto referenčné číslo: M.10301 – CVC / ETHNIKI (1) Ú. v.
EÚ L 24, 29.1.2004, s. 1 („nariadenie o fúziách“).